Skjomen er omtrent 2,5 kilometer bred i innløpet før det brått smalner inn til ca. 500 meter ved Trong-Skjomneset hvor Skjombrua krysser fjorden og det som kalles Trong-Skjomen starter. Skjom- og Sandviktinden, begge over 1 500 meter, ruver over østsiden av fjorden. Fjordbunnen ligger ved Elvegårdsfjellet der fjorden går over til dal. På vestsiden ligger Reintind i overgangen mellom Skjomen og Sørskjomen. Frostisen ligger langs østsiden av Sørskjomen. Elven Skjoma kommer fra Skjomdalen og har utløp i fjordbunnen. Dybden midt i fjorden er gjennomgående på over 100 meter.